Infografika - Ir-relazzjonijiet tal-UE mal-pajjiżi Afrikani, tal-Karibew u tal-Paċifiku Ara l-infografika sħiħa Fit-22 ta' Ġunju 2018, il-Kunsill adotta l-mandat ta' negozjar għall- ftehim futur bejn l-UE u l-pajjiżi Afrikani, tal-Karibew u tal-Paċifiku (AKP) . In-negozjati formali ser jibdew qabel it-tmiem ta' Awwissu 2018, kif previst mill-ftehim attwali, il- Ftehim ta' Cotonou. L-UE ser taħdem għal ftehim rivedut b'mod sostanzjali b'pedament komuni fil-livell AKP flimkien ma' tliet sħubijiet reġjonali mfassla apposta għall-Afrika, il-Karibew u l-Paċifiku. Il-ftehim futur huwa mistenni li jkopri oqsma ta' prijorità bħad-demokrazija u d-drittijiet tal-bniedem, it-tkabbir ekonomiku u l-investiment, it-tibdil fil-klima, il-qerda tal-faqar, il-paċi u s-sigurtà u l-migrazzjoni u l-mobbiltà. Il-grupp AKP adotta l-pożizzjoni ta' negozjar tiegħu stess fit-30 ta' Mejju 2018 fil-Kunsill tal-Ministri AKP. Il-ftehim eżistenti bejn l-UE u l-pajjiżi AKP, magħruf bħala l-Ftehim ta' Cotonou, ser jiskadi fi Frar 2020. Għaldaqstant, il-Kummissjoni ressqet rakkommandazzjoni biex jinfetħu negozjati bl-għan li jiġi aġġornat il-qafas għall-kooperazzjoni mal-pajjiżi AKP, flimkien mal-abbozz ta' direttivi ta' negozjati, f'Diċembru 2017. Il-Ftehim ta' Cotonou ġie adottat fis-sena 2000 biex jissostitwixxi l-Konvenzjoni ta' Lomé tal-1975. Huwa l-ftehim ta' sħubija l-aktar komprensiv bejn pajjiżi fil-fażi tal-iżvilupp u l-UE u jkopri r-relazzjonijiet tal-UE ma' 79 pajjiż, fosthom 48 pajjiż mill-Afrika sub-Saħarjana. Ftehim ta' Cotonou Ara l-paġna tal-laqgħa